

REPUBLIKA HRVATSKA

VUKOVARSKO-SRIJEMSKA ŽUPANIJA

**msotw9_temp0OPĆINA TOVARNIK**

**OPĆINSKO VIJEĆE**

KLASA: 021-05/15-03/02

URBROJ: 2188/12-04-15-1

Tovarnik, 10.03.2015.

Temeljem članka 28. stavak 1. Zakona o komunalnom gospodarstvu ( “Narodne novine” 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 ) i članka 31. Statuta Općine Tovarnik (“Službeni vjesnik” Vukovarsko-srijemske županije br. 04/13, 14/13) Općinsko vijeće Općine Tovarnik na 11. sjednici održanoj 10.03.2015. godine, donosi:

**Odluku**

**o usvajanju Programa održavanja komunalne infrastrukture za 2015. godinu**

**I.**

Ovim Programom utvrđuju se:

* opis i opseg poslova održavanja komunalne infrastrukture Općine Tovarnik s procjenom pojedinih troškova, po djelatnostima
* iskaz financijskih sredstava potrebnih za ostvarivanje programa, s naznakom izvora financiranja.

**II.**

U smislu ovog Programa pojam održavanja komunalne infrastrukture obuhvaća redovno održavanje komunalne infrastrukture odnosno obavljanje sljedećih djelatnostima:

1. Održavanje Javne rasvjete

* Održavanje javne rasvjete podrazumijeva aktivnosti održavanja javne rasvjete u užem smislu, dakle popravci, zamjena žarulja, svjetiljki, sjenila, zaštitnih plastika za svjetiljke, porculanskih grla, propaljivača, prigušnica, nosača svjetiljke, bojanje rasvjetnog stupa, zamjena razdjelnika, luxomat sonde, sklopke, osigurača i ostalih dijelova javne rasvjete te božićno ukrašavanje naselja Tovarnika i Ilače. Dijelovi javne rasvjete će se mijenjati prema potrebi, odnosno kada određeni dio javne rasvjete treba zamijeniti ili popraviti jer više nije u ispravnom stanju.
  + **Za navedene radove osigurava se iznos od 80.000,00 kn**
* Održavanje javne rasvjete podrazumijeva i nabavu električne energije za noćno osvjetljavanje naselja Tovarnika i Ilače
  + **Za navedenu potrošnju električne energije za javnu rasvjetu osigurava se iznos od 180.000,00 kn**

**Izvor financiranja održavanja javne rasvjete je prihod od komunalne naknade u iznosu od 260.000,00 kn**

1. Održavanje javnih površina

Održavanje javnih površina obuhvaća sljedeće aktivnosti:

* + Nabavka profesionalne ručne kosilice koja bi kosila sve zatravljene površine u Općini Tovarnik puno efikasnije nego do sada. Nabavka trimera, kolica, grablji, motika, lopata, metla i sve ostale potrošne i nepotrošne opreme za košnju, okopavanje, orezivanje, odvoz i ostale aktivnosti na održavanju javnih površina Općine Tovarnik. Pod javnim površinama u smislu ovog programa se podrazumijevaju sve zelene javne površine, parkirališta, nogostupi, parkovi, dječja igrališta, autobusna stajališta, sportska igrališta i ostalo
    - **Za navedene aktivnost osigurava se iznos od 35.000,00 kn**
  + Redovito servisiranje i popravci kosilica, trimera, općinskog kombiniranog stroja i ostale opreme koja se koristi za održavanje javnih površina a koju je isplativo popravljati. Ova aktivnost će se odvijati ukoliko se pokaže potreba za servisima i popravcima
    - **Za navedene aktivnosti osigurava se iznos od 25.000,00 kn**
  + Nabava goriva, ulja i svega ostalog potrebnog za pokretanje i rad strojeva za održavanje javnih površina
    - **Za navedene aktivnosti osigurava se iznos od 85.000,00 kn**
  + Uređenje i održavanje javnih površina

Ova aktivnost podrazumijeva redovitu godišnju nabavku i sadnju trave, cvijeća, sadnica, novih stabala, sredstava za zaštitu bilja i ostalog potrebnog za uljepšavanje naselja Tovarnik i Ilača

* **Za navedene aktivnosti osigurava se iznos od 27.000,00 kn**

**Izvor financiranja održavanja javnih površina je prihod od komunalne naknade u iznosu od 93.000,00 kn, te od iskorištavanja mineralnih sirovina u iznosu od 79.000,00 kn.**

1. Održavanje nerazvrstanih cesta
   * Održavanje nerazvrstaih cesta prije svega podrazumijeva izradu katastra nerazvrstanih cesta i procjenjenu vrijednosti koji od nas zahtjeva revizija, elaborata održavnja nerazvrstanih cesta kojim bi se utvrdili prioriteti popravka oštećenih cesta te aktivnosti u smislu početka sanacije nerazvrstanih cesta, a prema utvrđenim priopritetima u elaboratu.
     + **Za opisane aktivnosti osigurava se iznos od 240.000,00 kn**

**Izvor financiranja održavanja nerazvrstanih cesta je prihod od komunalne naknade u iznosu od 167.000,00 kn te od prihoda od zakupa poljoprivrednog zemljišta u iznosu od 73.000,00 kn**

1. Održavanje deponija
   * Deponiju Pašnjak se planira sanirati po principu „Ex site“ odnosno odvozom pojedine vrste otpada sa odlagališta na druga mjesta, a sukladno zakonskom uređenju i inspekcijskom nalazu te po odvozu otpada, ozeleniti površinu s ciljem potpunog odvraćanja lokalnog stanovništva od odlaganja otpada na tom mjestu.
     + **Za opisane aktivnosti osigurava se iznos od 260.000,00 kn**

**Izvor financiranja održavanja deponija je prihod od iskorištavanja mineralnih sirovina u iznosu od 260.000,00 kn.**

1. Nabavka komunalne opreme
   * u 2015. godini se planira nastaviti sa nabavom urbano- komunalne opreme kao što su klupe, žardinjere, koševi za otpatke, stalci za bicikle, pokazne ploče i znakovi te ostale opreme s ciljem uređenja naselja Tovarnik i Ilača i poboljšanja cjelokupne slike Općine Tovarnik kao uređene i uredne općine koja brine o vizualnom identitetu.
     + **Za opisane aktivnosti osigurava se iznos od 20.000,00 kn**
   * Također, planira se nabavka kanti za odvojeno skupljanje otpada u domaćinstvima, kao i nastavak opremanja zelenih otoka.

**○ Za opisane aktivnosti osigurava se iznos od 460.000,00 kn**

**Izvor financiranja nabavke komunalne opreme je prihod od iskorištavanja mineralnih sirovina u iznosu od 20.000,00, te od Fonda za energetsku učinkovitost u iznosu od 460.00,00 kn**

**III.**

Ukupna Sredstva potrebna za realizaciju ovoga programa sukladno naprijed opisanim djelatnostima i procijenjenim troškovima za pojedine aktivnosti iznose **1.412.000,00 kn** te će se namaknuti iz sljedećih prihoda:

1. Ukupni prihodi od komunalne naknade u iznosu od **520.000,00 kn**
2. Prihodi od zakupa poljoprivrednog zemljišta u vlasništvu RH **73.000,00 kn**
3. Prihodi od Fonda za energetsku učinkovitost u iznosu od **460.000,00 kn**
4. Prihodi od iskorištavanja mineralnih sirovina u iznosu od **359.000,00 kn**

**IV**.

Ovaj Program stupa na snagu danom donošenja, a biti će objavljen u „Službenom vjesniku“ Vukovarsko-srijemske županije.

**PREDSJEDNIK OPĆINSKOG VIJEĆA**

**OPĆINE TOVARNIK**

Marinko Beljo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_